
EK NAZAR IDHAR BHI 


Aapne Bhi Ye Wagiya Suna Hoga Ke Shabe Meraj 
Nabiye Kareem Sallallaho Alaihi Wa Aalihi Wasallam 
Ne Sayyiduna Ghause Paak Alaihi Rehma Ke Kandho 
Par Apna Qadam Rakha Aur Buraaq Par Sawaar Huye, 
Is Waqiye Ko Kayi Tariqo Se Bayaan Kiya Jaata Hai 

Jin Mein Se Kuchh Sarasar Ghalat Hain 


Is Risale Mein Humne Chand Ulma -e- Ahle Sunnat Ke 
Aqwaal Ko Jama Kiya Hai Jisse 3 Baatein Waazeh 
Hoti Hain: 

(1) Kya Is Tarah Ka Koi Waqiya Hai? 

(2) Agar Hai, To Sahih Waqiya Kya Hai? 

(3) Bayaan Mein Ki Jaane Waali Ghalatiya 


Agar Risale Mein Kahin Koi Ghalati Nazar Aaye To 
Humse Raabta Farmayein 


MUHAMMAD SABIR ISMAYEELI QADRI RAZVI 


(Muballigh -e- Bazme Faizan -e- Raza) 


Introduction Of Bazme Faizan -e- Raza 


Bazme Faizan -e- Raza Ek Aalami Ghair Siyasi 

Mazhabi Tehreek Hai Jiski Bunyad Sana 1434 Hijri 
(2012 Iswi) Mein Khalifa -e- Huzoor Gulzaar -e- 

Millat, Hazrat Allama Mufti Mahboob Alam Misbahi 
Razvi Madda Zillahul Aali Ne Rakhi Aur Bahut Hi 
Oaleel Muddat Mein Aapki Pur Khuloos Kawisho Ne Na 
Sirf Is Tanzeem Ko Kamyabiyo Ka Jaama Pehnaya 
Balki Ummat -e- Muslima Ki Islaah Ka Ek Azeem 

Zariya Banaya 


Our Mission 


Humara Maqsad Rasoolullah Sallallaho Ta'ala Alaihi 
Wa Aalihi Wasallam, Unke Ashaab, Ahle Bait Aur 
Auliya -e- Kiraam Ki Taleemaat Ko Aam Karna Hai 

Aur Awaam Ke Darmiyan Maujood Baatil Nazariyaat Ka 
Radd Karte Huye Haque Ko Bayaan Karna Hai 


Aap Humare Liye Dua Farmayein Ke Hum Deen -e- 
Mustafa Ki Khidmat Karte Rahein Aur Saamne Aane 
Waali Mushkilo Ka Muqabla Kar Sakein 


Team Bazme Faizan -e- Raza 


CONNECT WITH BAZME FAIZAN -E- RAZA 
ON SOCIAL NETWORKS 


Visit Our Blog 
Bazmefaizanerazaofficial.blogspot.com 


Like Our Facebook Page 
Facebook.com/bazmefaizanerazaofficial 


Join Our Telegram Channel 
T.me/bazmefaizanerazaofficial 


Contact Us 
+919102520764 


Mail Us 
Sabirismayeeli@gmail.com 


Contact Us On WhatsApp 
+919102520764 


Find Us On Instagram 
@sabirismayeeli 





Bahut Mash'hoor Wagiya Hai Ke Meraj Ki Raat Nabiye 
Kareem Sallallaho Ta'ala Alaihi Wa Aalihi Wasallam 
Ne Sayyiduna Ghause Paak Alaihi Rehma Ke Kandho 
Par Apna Oadam Rakha Aur Buraag Par Sawaar Huye, 
Ye Bhi Kaha Jaata Hai Ke Aisa Arsh Pe Jaate Wagt 

Hua 


Kuchh Log Is Wagiye Ko Is Tarah Tod Marod Kar 
Bayaan Karte Hain Ke Shabe Meraj Jab Nabiye Kareem 
Sallallaho Alaihi Wa Aalihi Wasallam Arsh Par 
Pahunche To Arsh Bahut Uncha Tha, Huzoor 
Alaihissalam Ko Arsh Par Chadhne Mein Dushwari 
Huyi To Sayyiduna Ghause Paak Ne Haazir Ho Kar Arz 
Ki, Nana! Aapko Koi Haajat Hai To Huzoor 
Alaihissalam Ne Farmaya Ke Haan, Sayyiduna Ghause 
Paak Alaihi Rehma Ne Apna Kandha Laga Diya Jis Par 
Qadam Rakh Kar Huzoor Sallallaho Alaihi Wa Aalihi 
Wasallam Arsh Par Gaye 


AALA HAZRAT, IMAM AHMAD RAZA KHAN 
ALAIHI REHMA KA QAUL 
Aala Hazrat, Imam Ahmad Raza Barelvi Alaihi Rehma 
Ne Is Wagiye Ke Mutallig Tafseeli Fatwa Tehreer 
Farmaya Hai Jis Ka Mukhtasar Khulasa Hum Qarayeen 
Ki Nazr Kar Rahe Hain, Mulahiza Farmayein 


Aala Hazrat Alaihi Rehma Likhte Hain Ke Shabe 
Meraj Huzoor Sallallaho Alaihi Wa Aalihi Wasallam 
Ki Sawari Ke Waqt Buraagq Ka Shokhi Karna, Hazrat 
Jibrayeel Alaihissalam Ka Ise Tambeeh Farmana, Is 
Par Buraaq Ka Sharmana, Pasina Pasina Ho Kar 
Shokhi Se Baaz Rehna, Phir Huzoor Sallallaho 
Alaihi Wa Aalihi Wasallam Ka Us Par Sawaar Hona, 
Ye Mazmoon To Abu Dawood, Tirmizi, Nasayi, Ibne 
Hibban, Tabrani, Bayhaqi Aur Deeghar Akabir 
Muhaddiseen Ki Kayi Ahadees Se Saabit Hai, Jaisa 
Ke Imam Jalaluddin Suyooti Alaihi Rehma Ne "Al 
Khasaisul Kubra" Mein Aur Deeghar Ulma Ne Apni 
Kitabo Mein Iska Tafseeli Zikr Kiya Hai 

Aur Ye Riwayat (Jise Humne Sabig Mein Bayaan Kiya) 
Kutub Mein Mazkoor Hai, Chunanche "Tafreehul 
Khatir" Mein Hai Ke Shabe Meraj Huzoor -e- Agdas 
Sallallaho Alaihi Wa Aalihi Wasallam Ne Sayyiduna 
Ghause Paak Alaihi Rehma Ke Kandho Par Apna 
Mubarak Qadam Rakha Aur Farmaya Ke 


(gel ac ll bmd g) JS cl gab int hg Sc ge 300 a 

Yaani, Mera Qadam Teri Gardan Par Aur Tera Qadam 
Tamaam Auliya Ki Gardano Par 


Isko Likhne Ke Baad Saahib -e- Tafreehul Khatir 
Likhte Hain Ke Aye Biradar! Bach Aur Dar Isse Ke 
Kahin Tu Is Waqiye Ka Inkar Kar Baithe Aur Shabe 
Meraj Huzoor Ghause Paak Alaihi Rehma Ki Haaziri 
Par Tajjub Kare Ke Ye Amr To Sahih Hadeeso Mein 
Auron Ke Liye Waarid Hua Hai, Maslan Huzoor -e- 
Aqdas Sallallaho Alaihi Wa Aalihi Wasallam Ne 
Aasmano Mein Ambiya Ki Rooho Ko Mulahiza Farmaya, 
Jannat Mein Hazrat Bilal Radiallaho Ta'ala Anho Ko 
Dekha Aur Bhi Is Tarah Ki Riwayaat Hain Jisse 
Saabit Hota Hai Ke Shabe Meraj Kayi Logon Ki 
Roohein Maujood Thi 


Jab Itne Logon Ki Rooho Ka Haazir Hona Ahadees Aur 
Aqwaal -e- Auliya Wa Ulma Se Saabit Hai To Phir 
Huzoor Sayyiduna Ghause Aazam Radiallaho Ta'ala 
Anho Ki Haaziri Par Kaisa Tajjub? 
Har Baat Ke Liye Ek Tarah Ki Daleel Nahin Hoti 
Balki Har Martabe Ka Paaya -e- Suboot Alahida Hota 
Hai, Is Tarah Ki Baatein Hadees Mein Na Hona Adam 
-e- Waagey Ki Daleel Nahin Balki Kalimaat -e- Ulma 
Wa Mashaikh Mein Inka Zikr Kaafi Hai Jaisa Ke Imam 
Jalaluddin Suyooti Alaihi Rehma Ek Riwayat Ke 
Baare Mein Likhte Hain Ke Ye Riwayat Kisi Hadees 
Ki Kitab Mein Nahin Paayi Magar Saahib -e- 
Iqtebasul Anwaar Aur Imam Ibne Alhaaj Ne Ise Ek 
Hadees Ke Ziman Mein Zikr Kiya Aur Aisi Riwayat Ko 
Isi Qadar Sanad Kifayat Karti Hai, Inhein Kuchh 
Baab -e- Ahkaam Se Tallluq Nahin 
Huzoor Sayyiduna Ghause Paak Alaihi Rehma Ki Rooh 
Ka Shabe Meraj Haazir Hona Aur Nabiye Kareem 
Sallallaho Alaihi Wa Aalihi Wasallam Ka Aapke 
Kandhe Par Qadam Mubarak Rakhna Phir Huzoor 
Alaihissalam Ka Farmana Ke Mera Qadam Teri Gardan 
Par Aur Tera Qadam Tamam Auliya Ki Gardano Par, 
Iska Zikr Ulma Wa Mashaikh Ne Kiya Hai Aur Aise 
Amr Ko Itni Hi Sanad Kaafi Hai 

(4034 # 284e HË ga Ù A 

Aala Hazrat Barelvi Alaihi Rehma Ek Dusre Magaam 
Par Irshad Farmate Hain Ke Ye Mazkoor Hai Ke Shabe 
Meraj Nabiye Kareem Sallallaho Alaihi Wa Aalihi 
Wasallam Sayyiduna Ghause Paak Alaihi Rehma Ke 
Kandho Par Apna Qadam Rakh Kar Buraaq Par Sawaar 
Huye Aur Baaz Ke Kalaam Mein Ye Hai Ke Arsh Par 
Tashreef Le Jaate Waqt Aisa Hua 


(494 # aj gob LA 
Haan Ye Zaroor Hai Ke Jo Log Is Waqiye Ko Tod 
Marod Kar Is Tarah Bayaan Karte Hain (Jaisa Hum 
Sabig Mein Likh Chuke Hain) To Un Par Laazim Hai 


Ke Tauba Karein Aur Utna Hi Bayaan Karein Jitna 
Humare Akabir Ulma Ne Likha Hai 


KHALIFA -E- HUZOOR MUFTIYE AAZAM HIND, 
SHAARAHE BUKHARI, 
HAZRAT ALLAMA MUFTI SHARIFUL HAOUE AMJADI 
ALAIHI REHMA KA QAUL 


Khalifa -e- Huzoor Muftiye Aazam Hind, Shaarahe 
Bukhari, Hazrat Allama Mufti Shariful Haque Amjadi 
Alaihi Rehma Likhte Hain Ke, 
Aala Hazrat Barelvi Alaihi Rehma Farmate Hain Ke 
Kutub -e- Ahadees Wa Seer Mein Is Riwayat Ka 
Nishan Nahin Hai........Tafreehul Khatir Mein Ye 
Riwayat Maujood Hai Aur Saahib -e- Tafreehul 
Khatir Ne Ise Shaykh Rasheed Bin Muhammad Junaidi 
Alaihi Rehma Ki Kitab Se Naqal Kiya Hai Aur Aise 
Umoor Mein Itni Hi Sanad Bas Hai 

OLÉ F Aae eyss GÙ) 
Lekin Is Kitab Mein Ye Waqiya Buraaq Par Sawaar 
Hote Waqt Ka Likha Hai Waise Baaz Kitabo Mein Arsh 
Par Jaane Ke Baare Mein Bhi Likha Hai, Is Riwayat 
Ko Bayaan Karte Huye Ye Kehna Ke Arshe Ilahi Uncha 
Tha, Huzoor Alaihissalam Ko Chadhne Mein Dushwari 
Huyi, Sayyiduna Ghause Paak Ne Mushkil Kushayi Ki, 
Jahalat Hai Aur Bayaan Karne Waale Par Tauba 
Laazim Hai, Riwayat Mein Sirf Itna Hai Ke 
Sayyiduna Ghause Paak Alaihi Rehma Ki Rooh Haazir 

Huyi Aur Apna Kandha Pesh Kiya, Nabiye Kareem 
Sallallaho Alaihi Wa Aalihi Wasallam Ne Kandhe Par 
Oadam Rakha Aur Buraag Par Sawaar Ho Kar Arsh Par 
Tashreef Le Gaye, Huzoor Alaihissalam Ne Khush Ho 
Kar Farmaya Ke Mera Qadam Teri Gardan Par Hai Aur 
Tera Qadam Tamam Auliya Ki Gardano Par Hoga 


Isi Safhe Par Ek Aur Sawal Hua Ke Shabe Meraj 

Huzoor Ghause Paak Ne Nabiye Kareem Sallallaho 
Alaihi Wa Aalihi Wasallam Ke Liye Kandha Pesh Kiya 
Jabki Wo Us Waqt Maujood Nahin The (Yaani Aapki 
Paidaish To Huzoor Ke Zamane Ke Saikdo Saal Baad 
Huyi) 

Hazrat Allama Mufti Shariful Haque Amjadi Alaihi 
Rehma Ne Jawab Diya Ke Yahan Muraad Rooh Mubarak 


Hai ; 2 

BEHRUL ULOOM, 
HAZRAT ALLAMA MUFTI ABDUL MANNAN AAZMI 
ALAIHI REHMA KA QAUL 

Behrul Uloom, Hazrat Allama Mufti Abdul Mannan 
Aazmi Alaihi Rehma Likhte Hain Ke, 
Tafreehul Khatir Waghaira Mein Is Oism Ki Riwayato 
Ka Zikr Hai Aur Agle Sharayi Mein Iska Istebaad 
Bhi Nahin Ke Huzoor Ghause Paak Ki Rooh Mubarak 
Haazir Huyi Ho, Is Riwayat Ki Sanad Humare Saamne 
Nahin Ke Iski Koi Tangeed Karein 


1784 # be eh A G5 LA) 


HAZRAT ALLAMA MUFTI NOORULLAH NAYEEMI 
ALAIHI REHMA KA QAUL 


Hazrat Allama Mufti Noorullah Nayeemi Alaihi Rehma 
Likhte Hain Ke, 

Tafreehul Khatir Waghaira Mein Ye Mazkoor Hai 
Shabe Meraj Nabiye Kareem Sallallaho Alaihi Wa 
Aalihi Wasallam Ne Sayyiduna Ghause Paak Alaihi 
Rehma Ke Kandho Par Apna Qadam Rakha Aur Buraaq 
Par Sawaar Huye Aur Baaz Ke Kalaam Mein Hai Ke 
Arsh Par Tashreef Le Jaate Waqt Aisa Hua 


(168 Sae ysi GÙ Let) 


KHALIFA -E- HUZOOR MUFTIYE AAZAM HIND, 
HAZRAT ALLAMA MUFTI FAIZ AHMAD OWAISI 
ALAIHI REHMA KA QAUL 


Khalifa -e- Huzoor Muftiye Aazam Hind, Faiz -e- 
Millat, Hazrat Allama Mufti Faiz Anmad Owaisi 
Alaihi Rehma Likhte Hain Ke, 

Jo Hadees Huzoor Sayyiduna Ghause Paak Alaihi 
Rehma Ke Mutalliq Bayaan Ki Jaati Hai Wo Kashf 
Hai, Istelahan Ise Hadees Nahin Kaha Jaata Agarche 
Kashf Ki Tayeed Meraj Ki Hadees Se Hoti Hai Lekin 
Wo Bhi Khabre Wahid Hai 

Apne Kashfiyat Aur Khabre Wahid Se Aqaid Saabit 
Nahin Hote Albatta Fazail Saabit Hote Hain Aur 
Huzoor Ghause Paak Alaihi Rehma Ki Fazeelat Ka Koi 


en 098 # dub ui Got A) 


In Aqwaal Ki Raushni Mein Hum Jis Nateeje Par 
Pahunche Wo Ye Hai Ke Mazkoor Waqiya Kutub -e- 
Mashaikh Mein Maujood Hai Aur Ulma -e- Ahle Sunnat 
Ne Iska Radd Bhi Nahin Farmaya Balki Tayeed Hi Ki 
Hai, Lihaza Ye Waqiya Durust Hai Lekin Bayaan 

Karne Waale Par Laazim Hai Ke Ghatane Aur Badhane 
Se Bachein 


END 

Mugabla Kar Sakein 





